CELEX: 52009PC0588
Language: el
Date: 2009-10-29
Title: Πρόταση κανονισμος του Συμβουλίου για την τροποποίηση του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006 , για τη θέσπιση μηχανισμού προενταξιακής βοήθειας (IPA) ΕL .

Σημαντική ανακοίνωση νομικού περιεχομένου

|

52009PC0588

Πρόταση κανονισμος του Συμβουλίου για την τροποποίηση του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006 , για τη θέσπιση μηχανισμού προενταξιακής βοήθειας (IPA) ΕL .  /* COM/2009/0588 τελικό- CNS 2009/0163 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.10.2009COM(2009)588 τελικό2009/0163 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006 , για τη θέσπιση μηχανισμού προενταξιακής βοήθειας (IPA)ΕL.ΑΙΤΙΟΛΟΓΙΚΗ ΕΚΘΕΣΗΙστορικοΣτις 16 Ιουλίου 2009, η Ισλανδία υπέβαλε αίτηση στο Συμβούλιο για να γίνει μέλος της Ευρωπαϊκής Ένωσης. Το Συμβούλιο Γενικών Υποθέσεων, κατά την συνεδρίασή του της 27ης Ιουλίου 2009, επικαλούμενο την ανανεωμένη συναίνεση για τη διεύρυνση που εκφράστηκε στα συμπεράσματα του Συμβουλίου της 14-15 Δεκεμβρίου 2006, και ειδικότερα την αρχή ότι κάθε αιτούσα χώρα αξιολογείται ανάλογα με τα ίδια προσόντα της, αποφάσισε να εφαρμόσει τη διαδικασία που ορίζει το άρθρο 49 της συνθήκης της Ευρωπαϊκής Ένωσης. Σύμφωνα με το άρθρο αυτό, η Επιτροπή καλείται να υποβάλει στο Συμβούλιο τη γνώμη της σχετικά με την αίτηση της Ισλανδίας. Δεδομένου ότι εκκρεμεί η υποβολή της γνώμης της Επιτροπής στο Συμβούλιο, η Ισλανδία μπορεί να θεωρηθεί ως δυνάμει υποψήφια χώρα.Ως εκ τούτου απαιτείται τροποποίηση του κανονισμού (ΕΚ) αριθ. 1085/2006, της 17ης Ιουλίου 2006, για τη θέσπιση μηχανισμού προενταξιακής βοήθειας (IPA) ([1]) ώστε να μπορέσει η Ισλανδία να επωφεληθεί από την βοήθεια που παρέχεται βάσει του ΙΡΑ για τις δυνάμει υποψήφιες χώρες. Η πρώτη τροποποίηση πραγματοποιείται στο παράρτημα ΙΙ και προβλέπει τη συμπερίληψη της Ισλανδίας στον κατάλογο των δυνάμει υποψηφίων χωρών. Δεύτερον, πραγματοποιείται τροποποίηση στο άρθρο 4. Το άρθρο 4 ορίζει ότι η βοήθεια βάσει του κανονισμού παρέχεται σύμφωνα με το γενικό πλαίσιο προενταξιακής πολιτικής που καθορίζεται από τις ευρωπαϊκές εταιρικές σχέσεις και τις εταιρικές σχέσεις προσχώρησης, λαμβανομένων δεόντως υπόψη των εκθέσεων και του εγγράφου στρατηγικής που αποτελούν τμήμα της ετησίας δέσμης μέτρων της Επιτροπής για τη διεύρυνση. Δεδομένου ότι οι ευρωπαϊκές εταιρικές σχέσεις και οι εταιρικές σχέσεις προσχώρησης έχουν μελετηθεί ειδικότερα για να παράσχουν στα Δυτικά Βαλκάνια και στην Τουρκία κατευθυντήριες γραμμές για την προσχώρησή τους στην ΕΕ και τη συμμόρφωσή τους προς το κοινοτικό κεκτημένο και ότι η Ισλανδία αποτελεί τμήμα του Ευρωπαϊκού Οικονομικού Χώρου, θα πρέπει να επέλθουν μικρές τροποποιήσεις στο άρθρο 4, με την προσθήκη ιδίως μιας παραγράφου, όπου θα προσδιορίζεται ότι η ενίσχυση που παρέχεται στην Ισλανδία χορηγείται μόνο βάσει των εκθέσεων και του εγγράφου στρατηγικής που αποτελούν τμήμα της δέσμης ετησίων μέτρων της Επιτροπής για την διεύρυνση. Η τροποποίηση αυτή θα εξαιρέσει την Ισλανδία από την εφαρμογή των ευρωπαϊκών εταιρικών σχέσεων και των εταιρικών σχέσεων προσχώρησης.Ισχύουσες διατάξεις στον τομέα της πρότασηςΚανονισμός (ΕΚ) αριθ. 718/2007 της Επιτροπής, της 12ης Ιουνίου 2007, για την εφαρμογή του κανονισμού (ΕΚ) αριθ. 1085/2006 του Συμβουλίου για τη θέσπιση μηχανισμού προενταξιακής βοήθειας (IPA).([2]).Συνοχή με άλλες πολιτικές και στόχους της ΈνωσηςΔεν εφαρμόζεται.Διαβουλευση με τα ενδιαφερομενα μερη, επιτευξη και χρηση εμπειρογνωμοσυνησΔεν χρειάστηκε να υπάρξει διαβούλευση με τα ενδιαφερόμενα μέρη ούτε εξωτερική εμπειρογνωμοσύνη.Ανάλυση του αντίκτυπουΔεν εφαρμόζεται.Νομικα στοιχεια τησ προτασησΣύνοψη της προτεινόμενης δράσηςΘα πρέπει να πραγματοποιηθεί μια τροποποίηση στο παράρτημα II του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (IPA), με την προσθήκη της Ισλανδίας στον κατάλογο των δυνάμει υποψηφίων χωρών.Νομική βάσηΆρθρο 181α της Συνθήκης ίδρυσης της Ευρωπαϊκής Κοινότητας, σε συνδυασμό με το άρθρο 49 της Συνθήκης της Ευρωπαϊκής Ένωσης.Αρχή της επικουρικότηταςΔεν εφαρμόζεται.Αρχή της αναλογικότηταςΔεν εφαρμόζεται.Επιλογή των μέσωνΠροτεινόμενο μέσο: Τροποποίηση του κανονισμού του Συμβουλίου.Άλλα μέσα δεν θα ήταν κατάλληλα λόγω του ότι ένας κανονισμός τροποποιείται με άλλο κανονισμό.Δημοσιονομικεσ επιπτωσεισΔεν υπάρχουν δημοσιονομικές επιπτώσεις.Επιπλέον πληροφορίες.ΑπλούστευσηΔεν εφαρμόζεται.2009/0163 (CNS)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006 , για τη θέσπιση μηχανισμού προενταξιακής βοήθειας (IPA)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 181α,την πρόταση της Επιτροπής ([3]),τη γνώμη του Ευρωπαϊκού Κοινοβουλίου ([4]),τη γνώμη της Επιτροπής των Περιφερειών ([5]),Εκτιμώντας τα ακόλουθα:1.  O κανονισμός (ΕΚ) αριθ. 1085/2006 του Συμβουλίου, της 17ης Ιουλίου 2006 ([6]), για τη θέσπιση μηχανισμού προενταξιακής βοήθειας (IPA) προβλέπει την ενίσχυση των υποψηφίων και δυνάμει υποψηφίων χωρών να συμμορφωθούν προοδευτικά με τους κανόνες και τις πολιτικές της Ευρωπαϊκής Ένωσης, συμπεριλαμβανομένου, κατά περίπτωση, και του κοινοτικού κεκτημένου , ενόψει της προσχώρησής τους.2.  Το άρθρο 49 της Συνθήκης της Ευρωπαϊκής Ένωσης ορίζει ότι κάθε ευρωπαϊκό κράτος που σέβεται τις αρχές της ελευθερίας, της δημοκρατίας, τα δικαιώματα του ανθρώπου και τις θεμελιώδεις ελευθερίες, καθώς και του κράτους δικαίου, μπορεί να ζητήσει να γίνει μέλος της Ένωσης.3.  Το Ευρωπαϊκό Συμβούλιο της 14ης Δεκεμβρίου 2006 εξέθεσε στα συμπεράσματά του την ανανεωμένη συναίνεση για τη διεύρυνση και ιδίως την αρχή σύμφωνα με την οποία κάθε υποψήφια χώρα αξιολογείται σύμφωνα με τα ίδια προσόντα της.4.  Μετά την αίτηση της Ισλανδίας να γίνει μέλος της Ευρωπαϊκής Ένωσης, που υποβλήθηκε στις 16 Ιουλίου 2009, το Συμβούλιο κάλεσε την Επιτροπή να του υποβάλει τη γνώμη της σχετικά με την αίτηση αυτή. Η Ισλανδία μπορεί ως εκ τούτου να θεωρείται ως δυνάμει υποψήφια χώρα.5.  Βάσει του κανονισμού του Συμβουλίου (ΕΚ) αριθ. 1085/2006, μπορεί να χορηγηθεί βοήθεια στις υποψήφιες και δυνάμει υποψήφιες χώρες των Δυτικών Βαλκανίων και στην Τουρκία, σύμφωνα, μεταξύ άλλων, με τις ευρωπαϊκές εταιρικές σχέσεις και τις εταιρικές σχέσεις προσχώρησης.6.  Δεδομένου ότι η Ισλανδία είναι μέλος του Ευρωπαϊκού Οικονομικού Χώρου θα της χορηγηθεί ενίσχυση βάσει του κανονισμού (ΕΚ) αριθ. 1085/2006 του Συμβουλίου λαμβανομένων δεόντως υπόψη των σχέσεων και του εγγράφου στρατηγικής που αποτελούν τμήμα της δέσμης ετησίων μέτρων της Επιτροπής, όσον αφορά την προσχώρηση.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός του Συμβουλίου (ΕΚ) αριθ. 1085/2006 τροποποιείται ως ακολούθως:7.  Στο άρθρο 4 προστίθεται το ακόλουθο εδάφιο:«Για την Ισλανδία, θα χορηγηθεί βοήθεια λαμβανομένων ιδίως υπόψη των σχέσεων και του στρατηγικού εγγράφου που αποτελούν τμήμα της δέσμης ετησίων μέτρων της Επιτροπής όσον αφορά τη διεύρυνση .»8.  Στο παράρτημα II, μετά την "Βοσνία και Ερζεγοβίνη" προστίθεται η «Ισλανδία».Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το Συμβούλιο,Olli REHN Μέλος της Επιτροπής ([1]) ΕΕ L 210 της 31.7.2006 , σ. 82, διορθωτικό ΕΕ L 18 της 25.1.2007, σ. 11.([2]) ΕΕ L 170 της 29.6.2007 , σ. 1.([3]) ΕΕ C , , σ. .([4]) ΕΕ C , , σ. .([5]) ΕΕ C , , σ. .([6]) ΕΕ L 210 της 31.7.2006 , σ. 82, corrigenda ΕΕ L 18 της 25.1.2007, σ. 11.